સદીના મહાનાયક અમિતાભ બચ્ચન પોતાની દરિયાદિલી માટે ઓળખાય છે અને તેમને જ્યારે પણ મોકો મળે છે તે દિલ ખોલીને બધાની મદદ કરે છે . આજે દેશમાં સૌથી મોટો મુદ્દો 40 સીઆરપીએફ જવાનોના કાશ્મીરના પુલવામા આતંકી હુમલામાં શહીદ થવાનો છે . એ જવાનો માટે એક તરફ જ્યાં બધાની આંખો ભીની છે તો કોઈના ઘરનો એકમાત્ર કમાનાર વ્યક્તિ મા ભારતીના ખોળે હંમેશ માટે સૂઈ ગયો છે . એવામાં એ જખમો પર થોડો મલમ લગાવવા માટે અમિતાભ બચ્ચને દરેક શહીદ જવાનના પરિવારને 5 - 5 લાખ રૂપિયા આપવાનું એલાન કર્યુ છે . તમને જણાવી દઈએ કે તે 40 જવાનોનો પરિવારને ડોનેશન આપવા ઈચ્છે છે . જો કે એ તો બધા જાણે છે કે જે પરિવારનો પુત્ર વતન માટે શહીદ થઈ જાય છે તેની ભરપાઈ કોઈ પણ કિંમતે નથી થઈ શકતી પરંતુ જો લોકો સાથે હોય તો તેમને એ વાતનો અહેસાસ થાય છે કે તેમના પુત્રનું બલિદાન વ્યર્થ નથી થયુ . સરકારે પણ પોતપોતાના રાજ્યોમાં શહીદોને દરેક સંભવ મદદ આપવાનું એલાન કર્યુ છે . યુપીના સીએમ યોગી આદિત્યનાથે દરેક શહીદના પરિવારને 25 લાખ રૂપિયા આપવાની ઘોષણા કરી હતી . અમિતાભ બચ્ચન આ પહેલા પણ ઘણા ખેડૂતોને પણ કરોડો રૂપિયા દાન કરી ચૂક્યા છે .